SA พุ่ง 8% โบรกฯเคาะเป้า 15 บ. ชี้กำไรไตรมาส 4 ปีนี้ “นิวไฮ” รับมาตรการ LTV หนุนยอดขาย
SA พุ่ง 8% โบรกฯเคาะเป้า 15 บ. ชี้กำไรหลักไตรมาส 4 คาดกำไรทำจุดสูงสุดของปี และมาตรการ LTV, การปลด Lockdown ที่จะช่วยให้ยอด Visit โครงการสูงขึ้น ทั้งนี้การเปิดตัวโครงการแนวราบใหม่จะช่วยหนุนทั้งยอดโอน-ยอดขายแก่บริษัทฯ

2 ธ.ค. 2564

ผู้สื่อข่าวรายงานว่าวันนี้ (2 ธ.ค. 2564) ราคาหุ้นบริษัท ไซมิส แอสเสท จำกัด (มหาชน) หรือ SA ณ เวลา 12:32 น. อยู่ที่ระดับ 12.20 บาท 0.90 บาท หรือ 7.96% โดยทำจุดสูงสุดที่ 12.50 บาท และทำจุดต่ำสุดที่ 11.40 บาท ด้วยมูลค่าการซื้อขาย 62.19 ล้านบาท

บริษัทหลักทรัพย์ บัวหลวง จำกัด (มหาชน) ระบุในบทวิเคราะห์ (11 พ.ย. 2564) ว่า แนวโน้มกำไรหลักไตรมาส 4/2564 คาดกำไรทำจุดสูงสุดของปี คงคำแนะนำ “ซื้อ” ราคาเป้าหมาย 15 บาท พัฒนาการบวกที่ออกมาจะหนุนราคาไปต่อ
ด้านบริษัทหลักทรัพย์ ทรีนีตี้ จำกัด ระบุในบทวิเคราะห์ (11 พ.ย. 2564) คาดไตรมาส 4/2564 จะมีผลประกอบการที่ฟื้นตัวได้ของกลุ่มอสังหาริมทรัพย์ จากการผ่อนปรนมาตรการ LTV และการปลด Lockdown ที่จะช่วยให้ยอด Visit โครงการสูงขึ้น พร้อมทั้งการเปิดตัวโครงการแนวราบใหม่ ที่จะช่วยหนุนทั้งยอดโอนและยอดขาย ส่วนกลุ่มบริการ คาดว่ารายได้จากโรงแรมจะฟื้นตัวดีขึ้นจากการเปิดประเทศในช่วงเดือนพ.ย. 2564 และร้านอาหารที่อนุญาตให้ Dine In ทางฝ่างฝ่ายวิจัยยังคงมีมุมมองเชิงบวกต่อไตรมาส 4/2564 และการฟื้นตัวต่อเนื่องไปยังปี
ทั้งนี้แนะนำ “ซื้อ” และประเมินราคาเป้าหมายปี 2565 ที่ 14 บาท จาก EPS ปี 2565 ที่ 0.80 บาทต่อหุ้น โดยอิงค่า P/E ที่ 17.50 เท่า ซึ่งเป็นระดับที่สูงกว่าค่าเฉลี่ยกลุ่มอสังหาริมทรัพย์ที่ 10 เท่า จากธุรกิจของบริษัทที่มีความหลากหลายทั้งจากธุรกิจเช่าระยะยาวของ Serviced Apartment ร้านอาหาร และ Cloud Kitchen และธุรกิจ AMC รวมทั้งความน่าสนใจการใช้ Branded Residence เข้ามาบริหารโครงการเพื่อเพิ่มมูลค่าแก่โครงการ และยังไม่เน้นใช้การลดราคาจึงยังสามารถ Maintain Margin ได้ในนระดับสูงที่ 35 – 40%